বোরা বায়ুপ্রবাহ

বোরা বায়ুপ্রবাহ অ্যাড্রিয়াটিক সাগরের উত্তর থেকে উত্তর-পূর্ব দিকে প্রবাহিত কাটাব্যাটিক বায়ু (অবতরণশীল বায়ু)। পূর্ব ভূমধ্যসাগর এবং কৃষ্ণ সাগর অববাহিকার অন্যান্য বেলাভূমি অঞ্চলে উত্তর-পূর্ব বাতাসের জন্য অনুরূপ নামকরণ ব্যবহৃত হয়। এটি গ্রিক ভাষায় μπόρα (উচ্চারণ বোরা) নামে পরিচিত এবং ইতালীয় ভাষায় বোরা। ইংরেজিতেও, বোরা নামই ব্যবহার করা হয়। সার্বো-ক্রোয়েশীয়-বসনীয় ভাষায় বুরা এবং স্লোভেনীয় ভাষায় বুরজা বোরা র সাথে সম্পর্কিত নয়; এগুলি সাধারণ স্লোভেনীয় বুর্জা অর্থাৎ 'ঝড়' থেকে উদ্ভূত (ক্রিয়াপদ বুড়িটি থেকে এসেছে), এবং 'বোরা' অর্থটি পরে এসেছিল। বোরা এই একই মূলটি গ্রিক পুরাণে একটি চরিত্র বোরিয়াস (Βορέας) কে দেওয়া হয়েছে, যার অর্থ উত্তর বায়ু। ঐতিহাসিক ভাষাতত্ত্ববিদদের ধারণা, নামটি প্রত্ন-ইন্দো-ইউরোপীয় ভাষার মূল *জিডব্লিউঅরএক্স- 'পাহাড়' থেকে এসেছে, যা থেকে জার্মানির বার্গ এবং বের্গ এসেছে। পরিবর্তনশীল বোরা প্রায়শই সমগ্র অ্যাড্রিয়াটিক ক্রোয়েশিয়া, মন্টিনিগ্রিন বেলাভূমি, স্লোভেনীয় বেলাভূমি, ত্রিয়েস্তে এবং অ্যাড্রিয়াটিক পূর্ব উপকূলের বাকী অংশে অনুভূত হয়। এই ঝড় ঝাপটা দিয়ে বয়। শীতকালে বোরা সবচেয়ে বেশি দেখা যায়। যখন ডিনারিক উপকূলীয় পর্বতমালার পিছনে অভ্যন্তরীণ মালভূমির তুষারাবৃত পাহাড়ের উপরে মেরুজ উচ্চ চাপ অঞ্চল তৈরি হয় এবং আরও দক্ষিণে উষ্ণ অ্যাড্রিয়াটিক সাগরের ওপর একটি শান্ত নিম্নচাপ অঞ্চল সৃষ্টি হয়, তখনই বোরা সবচেয়ে বেশি প্রবাহিত হয়। রাতের বেলা বায়ু যত ঠান্ডা এবং ঘন হতে থাকে, তত বোরার প্রকোপ বাড়তে থাকে। এর প্রাথমিক তাপমাত্রা এত কম থাকে যে, নিচে নামার সাথে সাথে এর উষ্ণতা বৃদ্ধির পরেও, এটি শীতল বাতাস হিসাবে নিম্নভূমিতে পৌঁছোয়। , সংযুক্ত আবহাওয়ার অবস্থার ওপর নির্ভর করে, ইতালির অঞ্চলগুলিতে, বোরার পৃথক দুটি সনাতন নাম আছে: "হালকা বোরা" (ইতালীয়: বোরা চিয়ারা) হল পরিষ্কার আকাশের উপস্থিতিতে যে বোরা প্রবাহ, পাহাড়ের চূড়ায় মেঘ জড়ো হয়ে বৃষ্টি বা তুষারপাত সহ সমুদ্রের পাড়ের দিকে অগ্রসর হওয়া হল "গাঢ় বোরা" (বোরা স্কুরা)। ক্রোয়েশিয়ার ভেলেবিট পর্বতমালা অঞ্চলে শক্তিশালী বোরা বোরা প্রবাহ দেখা যায়। ১৪৫ কিলোমিটার ধরে বিস্তৃত সমুদ্রতীরের এই পর্বতশৃঙ্খলায়, অভ্যন্তরের মহাদেশীয় জলবায়ু এবং অ্যাড্রিয়াটিক উপকূলে ভূমধ্যসাগরীয় জলবায়ু, এদের মধ্যে বিশাল আবহাওয়া এবং জলবায়ু বিভাজন দেখা যায়। মহাদেশ অঞ্চলে সারা বছরেই দিন ও রাতের তাপমাত্রায় উল্লেখযোগ্য পার্থ্যক্য থাকে। দুই অঞ্চলের জলবায়ুর তারতম্যের কারণেই বোরা প্রবাহ দেখা যায়। বোরা চলাকালীন পালতোলা নৌযান চলাচল বিপদজনক হতে পারে এবং এই বিপদ সম্পর্কে নৌকা এবং এর নাবিকদল উভয়ের সতর্কভাবে প্রস্তুতি প্রয়োজন। সাদা শীর্ষযুক্ত ছোট ছোট উঁচু ঢেউ জাহাজ চলাচল আরও কঠিন করে তোলে। বাতাসে মিশ্রিত জলের ছোট ফোঁটা তথাকথিত "সমুদ্রের ধোঁয়া" তৈরি করে যা দৃশ্যমানতাকে কমিয়ে দেয়। অভিজ্ঞ নাবিকদের একটি প্রবাদ আছে: "যখন বোরা প্রবাহিত হয়, আপনি প্রবাহ বন্ধ রাখবেন (হোয়েন বোরা সেইলস ইউ ডোন্ট)!" ভেলিবিট প্রণালীতে কোনও অনভিজ্ঞ নাবিকের পক্ষে নৌচালনা অত্যন্ত বিপজ্জনক হতে পারে, কারণ পরিষ্কার ও শান্ত দিনে হঠাৎ ঝোড়ো বাতাস শুরু হতে পারে এবং এর ফলে বড় ধরনের সমস্যা দেখা দিতে পারে। সেনজ, স্টারা নোভালজা, কার্লোবাগ শহরগুলিতে এবং ক্রোয়েশিয়ার স্বেটি রোক টানেল এর দক্ষিণ প্রবেশপথের কাছে, বোরার গতিবেগ প্রতি ঘণ্টায় ২২০ কিলোমিটার পর্যন্ত পৌঁছতে পারে। ১৯৯৮ সালের ২১শে ডিসেম্বর, মাসলিনিকা ব্রিজে (জাদার এর উত্তরে) বোরার গতিবেগ পরিমাপ করে পাওয়া গিয়েছিল প্রতি ঘণ্টায় ২৪৮ কিলোমিটার, এবং সেখানে বায়ুরোধক ঢাল লাগাতে হয়েছিল। ২০০৩ সালের ২২ থেকে ২৫শে ডিসেম্বরের মধ্যে স্বেটি রোক টানেলের কাছে এ১ মহাসড়কে ঝড়ের গতিবেগ প্রতি ঘণ্টায় ৩০৪ কিলোমিটার পরিমাপ করা হয়েছিল, যেটি আগে কখনো হয়নি। ২০১২ সালের ফেব্রুয়ারি মাসে, পূর্ব ইউরোপীয় শীতল তরঙ্গের সময়, ১৫০ কিমি/ঘণ্টা গতিবেগের বোরা সেনজের তাপমাত্রা নামিয়ে দেয় −১৪ °সে তে, সেনজ উপকূলে ৭ মিটার উঁচু ঢেউ উঠতে থাকে। এর পর সেনজ উপকূল হিমায়িত হয়ে গিয়ে তুষার জমে যায়। গাছ মাটি থেকে উপড়ে আসে এবং ঘরের ছাদ উড়ে যায়। প্যাগ দ্বীপে, বোরার প্রভাবে সমুদ্রের মাছ স্থলভূমিতে চলে আসে। ক্রোয়েশিয়ার অনেক উপকূলীয় শহরে নলের অভ্যন্তরে টাটকা জল জমে গিয়েছিল। স্লোভেনিয়ার ভিপাভা উপত্যকার, এবং কিছুটা হলেও, কার্স্ট মালভূমির (ইতালীয় ভাষায় কারসো নামে পরিচিত ত্রিয়েস্তে উপসাগরের উপরে ইস্ট্রিয়া উপদ্বীপের দিকে প্রসারিত চুনাপাথরের উচ্চ একটি অঞ্চল) এক অবিচ্ছেদ্য অঙ্গ ঝোড়ো বাতাস। অঞ্চলটি জুলিয়ান আল্পস সীমানা থেকে নিম্ন অ্যাড্রিয়াটিক উপকূলকে পৃথক করে বলে, সেখানে প্রায়ই উচ্চগতিতে বোরা বাতাস প্রবাহিত হয়। এই বায়ু এই অঞ্চলের ঐতিহ্যবাহী জীবনধারা এবং স্থাপত্যে প্রভাব ফেলেছে। উপকূলের শহরগুলি, যেখানে বোরা প্রায়শই আঘাত হানে, সেখানে বসতি ঘন করা হয়েছে এবং রাস্তা সরু রাখা হয়েছে। স্লোভেনিয়া এবং ত্রিয়েস্তে প্রদেশের ইতালি কয়েকটি শহর এবং গ্রামে বাড়ির ছাদে টালির ওপরে পাথর চড়ানো থাকে যাতে ঝড়ে উড়ে না যায়। ইতালির ত্রিয়েস্তে শহরের শহরতলীতে রাস্তার ফুটপাথে পথচারীদের চলাচলের সুবিধার্থে শৃঙ্খল এবং দড়ি বেঁধে রাখা আছে; এই শহরে হাওয়ার গতিবেগ ১২০ কিমি/ঘণ্টা, সেটি কখনো কখনো প্রায় ২০০ কিমি/ঘণ্টা গতিবেগেও উঠে যায়। প্রায়শই ইতালীয় টেলিভিশনের খবরে শোনা যায় শক্তিশালী বোরার আগমনের পূর্বাভাষ। স্লোভেনিয়ার যে শহরগুলিতে সবচেয়ে শক্তিশালী বোরা দেখা যায় সেগুলি হ'ল আজাদোভিসিনা, ভিপাভা এবং কিছুটা হলেও নোভা গোরিকা। স্লোভেনিয়ায়, সর্বাধিক প্রভাবিত অংশটি সাধারণত ভিপাভা উপত্যকার উপরের অংশ, যা আজাদোভিনা থেকে পডনানস পর্যন্ত প্রসারিত, যেখানে বাতাসের গতি ২০০ কিমি/ঘণ্টা অতিক্রম করে যায়। রাশিয়ান বন্দর নভোরোসিয়স্ক এর কাছে কৃষ্ণ সাগরের সেমেস বে তেও শক্তিশালী বোরা বায়ুপ্রবাহ দেখা যায়, সেখানে এর নাম নর্ডস্ট ("উত্তর-পূর্বীয়")। They can reach speeds of up to 220 kilometres per hour. Dzungarian Gate Oroshi Santa Ana winds Volkswagen Bora "Bora"। Merriam-Webster। সংগ্রহের তারিখ নভেম্বর ১৯, ২০১৭।  Stefano Zecchetto; Francesco De Biasio; Marco Bajo (২০০৫)। "Features of Scatterometer Wind Observations in the Adriatic Sea"। Fletcher, Caroline A.; Spencer, Tom। Flooding and Environmental Challenges for Venice and Its Lagoon: State of Knowledge। Cambridge: Cambridge University Press। পৃষ্ঠা 53–58।  Snoj, Marko (২০০৩)। Slovenski etimološki slovar (2 সংস্করণ)। Ljubljana: Modrijan। পৃষ্ঠা 66। আইএসবিএন 961-6465-37-6।  J. P. Mallory; D. Q. Adams (২৪ আগস্ট ২০০৬)। The Oxford Introduction to Proto-Indo-European and the Proto-Indo-European World। OUP Oxford। পৃষ্ঠা 121–। আইএসবিএন 978-0-19-928791-8।  F. von Wrangel, "Die Ursachen der Bora in Noworossisk", Repertorium für Meteorologie 40 (1876:238-40); the bora of the Karst was described by F. Seidel, "Bermerkungen über die Karstbora", ''M.Z. 8 (1891:232-35), noted by Julius (von) Hann, Handbook of Climatology Robert DeCourcy Ward, tr. (1903): see Petra Seibert, "Hann’s Thermodynamic Foehn In the Adriatic tradition, the bora comes from three mouths: Trieste, Rijeka and Senj. Theory and its Presentation in Meteorological Textbooks in the Course of Time" ওয়েব্যাক মেশিনে আর্কাইভকৃত ২৬ অক্টোবর ২০২০ তারিখে. v. Hann 1903. "Croatia Wind - Sailing tips - Sailing Europe"। SailingEurope। ১৯ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০২০।  A. Bajić, B. Peroš, V. Vučetić, Z. Žibrat, Wind load - a meteorological basis for Croatian standards, GRAĐEVINAR 53 (2001), page 501, (in Croatian); http://hrcak.srce.hr/file/18613 Radic, Jure; Savor, Zlatko; Puz, Goran (২৩ মার্চ ২০১৮)। "Report: Extreme Wind and Salt Influence on Adriatic Bridges"। Structural Engineering International। 13 (4): 242–245। ডিওআই:10.2749/101686603777964487।  Sesar, Petar; Krecak, Ana (১ জানুয়ারি ২০০৫)। "Impact of wind on Croatian highways and bridges"। IABSE Symposium Report। 90 (11): 23–29। ডিওআই:10.2749/222137805796270469।  "Pretplati se > Novi list - Online izdanje"। novine.novilist.hr।  "Pogledajte kako je jučer bilo u Senju: Bura nosi sve pred sobom, diže čak i krovove!"।  "Bura izbacuje ribu na obalu, u riječkoj bolnici selili pacijente"।  "Ekipe so v stalni pripravljenosti"।  "A book about bora"। ১১ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।  Hann, Julius. (1903). Handbook of Climatology (Robert DeCourcy Ward, tr.). New York: MacMillan. OCLC 3592809 ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় Bora নিবন্ধ তথ্য রয়েছে। উইকিমিডিয়া কমন্সে বোরা বায়ুপ্রবাহ সংক্রান্ত মিডিয়া রয়েছে। Local Mediterranean winds ওয়েব্যাক মেশিনে আর্কাইভকৃত ২২ সেপ্টেম্বর ২০০৭ তারিখে Name of Winds The famous winds of Croatia: bura and jugo ওয়েব্যাক মেশিনে আর্কাইভকৃত ২৮ সেপ্টেম্বর ২০২০ তারিখে Il Libro della Bora (In Italian. Eng: The Book of Bora) ইউটিউবে Extreme Hurricane Force Bora - Croatia - March 05, 2015